MTLS ออก“เมืองไทย รีเทิร์น รีไทร์” ตอบโจทย์การวางแผนเกษียณอายุ
MTLS ในโอกาสงานสัปดาห์ประกันภัย ประจำปี 2559 ซึ่งจะจัดขึ้นในระหว่างวันที่ 22-25 กันยายน 2559 ณ ศูนย์ประชุมแห่งชาติสิริกิติ์ บริษัทฯ ได้เตรียมเปิดขายประกันชีวิตแบบใหม่ “โครงการเมืองไทย รีเทิร์น รีไทร์” 
19 ก.ย. 2559


 
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) หรือ MTLS เปิดเผยว่า ในโอกาสงานสัปดาห์ประกันภัย ประจำปี 2559 ซึ่งจะจัดขึ้นในระหว่างวันที่ 22-25 กันยายน 2559 ณ ศูนย์ประชุมแห่งชาติสิริกิติ์ บริษัทฯ ได้เตรียมเปิดขายประกันชีวิตแบบใหม่ “โครงการเมืองไทย รีเทิร์น รีไทร์” เพื่อตอบโจทย์ผู้ที่ต้องการวางแผนเกษียณอายุ โดยจ่ายเบี้ยประกันระยะสั้นเพียง     5 ปี และเริ่มรับเงินบำนาญปีละ 20%* ตั้งแต่อายุครบ 60 ปี จนถึงอายุครบ 85 ปี รวมผลประโยชน์สูงสุดถึง 520%* โดยรับรองการจ่ายผลประโยชน์เงินบำนาญ 15 ปี ขณะเดียวกัน ยังได้รับความคุ้มครองชีวิตก่อนรับบำนาญ สูงสุดถึง 150% ของเบี้ยประกันภัยรวมที่ชำระมา อีกด้วย
โครงการเมืองไทย รีเทิร์น รีไทร์ นอกจากสามารถตอบโจทย์ผู้ที่ต้องการวางแผนการเงินสำหรับการเกษียณได้อย่างมีประสิทธิภาพ และชำระเบี้ยประกันไม่นานแล้ว ยังสามารถใช้สิทธิหักลดหย่อนภาษีเงินได้บุคคลธรรมดา สูงสุดถึง 300,000 บาทตามหลักเกณ์ของกรมสรรพากร ทำได้ตั้งแต่อายุ 20-55 ปี เบี้ยประกันภัยต่อปีเริ่มต้นที่ 12,274 บาทเท่านั้น**
 